**REPUBLIKA SLOVENIJA**

**STROKOVNI SVET RS ZA ŠPORT**

Številka: 013–38/2018/5

Datum: 21. 6. 2018

**S K L E P I**

**5. redne seje Strokovnega sveta Republike Slovenije za šport**

**(v nadaljevanju: svet)**

Datum seje: 20. 6. 2018, z začetkom ob 13:00 uri

Kraj seje: Sejna soba P 23-24 Ministrstva za izobraževanje, znanost in šport, na naslovu Masarykova 16, Ljubljana

**PRISOTNI**

ČLANI SVETA: dr. Franci Petek, dr. Gregor Jurak, dr. Marko Šibila, Blaž Perko, Marko Vavpetič, dr. Edvard Kolar, mag. Janez Sodržnik, mag. Patrik Peroša, dr. Meta Zagorc, Luka Steiner, Petra Robnik in Ivan Gerjevič.

DRUGI VABLJENI: dr. Boro Štrumbelj - generalni direktor Direktorata za šport na Ministrstvu za izobraževanje, znanost in šport, Jože Zidar - predstavnik Slovenske tiskovne agencije ter mag. Mojca Pečnik Trnovšek in mag. Katarina Andlovic - Direktorat za šport na Ministrstvu za izobraževanje, znanost in šport.

**ODSOTNI**

ČLANI SVETA: dr. Rado Pišot, Ivan Kukovič, dr. Frane Erčulj, Polona Sladič in mag. Peter Škerlj.

DRUGI VABLJENI: dr. Maja Makovec Brenčič – ministrica, Vlada Republike Slovenije, Olimpijski komite Slovenije - Združenje športnih zvez.

Sejo je vodil predsednik strokovnega sveta, Luka Steiner.

Na 5. redni seje sveta so bili sprejeti naslednji sklepi:

***SKLEP 5/39:***

**Člani Strokovnega sveta Republike Slovenije za šport potrjujejo naslednji dnevni red 5.**

**redne seje strokovnega sveta:**

1. **Potrditev predloga dnevnega reda.**
2. **Obravnava zapisnika 4. redne seje. (Katarina Andlovic)**
3. **Poročilo o realizaciji sklepov Strokovnega sveta Republike Slovenije za šport iz prejšnjih sej. (Luka Steiner)**
4. **Mnenje Strokovnega sveta Republike Slovenije za šport k predlogu Pravilnika o povračilu stroškov izobraževanja in usposabljanja vrhunskih športnikov. (dr. Boro Štrumbelj in mag. Mojca Pečnik Trnovšek)**
5. **Mnenje Strokovnega sveta Republike Slovenije za šport k predlogu Pravilnika o usposabljanju strokovnih delavcev v športu. (dr. Boro Štrumbelj in mag. Katarina Andlovic)**
6. **Soglasje Strokovnega sveta Republike Slovenije za šport k dopolnitvi Seznama javno-veljavnim študijskim programom, ki se ne izvajajo več, dajejo pa najmanj izobrazbo, pridobljeno po študijskem programu višjega strokovnega izobraževanja oziroma študijskem programu prve oziroma druge stopnje, oziroma izobrazbo, ki ustreza ravni izobrazbe, pridobljene po študijskem programu višjega strokovnega izobraževanja oziroma po študijskem programu prve oziroma druge stopnje, v skladu z zakonom, ki ureja višje strokovno izobraževanje oziroma zakonom, ki ureja visoko šolstvo (5. člen Pravilnika o merilih za določitev javnoveljavnih študijskih programov, ki dajejo kompetence za strokovno izobraženega delavca v športu). (dr. Boro Štrumbelj in mag. Katarina Andlovic)**
7. **Predhodno mnenje Strokovnega sveta Republike Slovenije za šport k predlogu za kandidaturo za organizacijo velike mednarodne športne prireditve v Republiki Sloveniji: 15. Evropsko prvenstvo v rokometu za ženske leta 2022. (Luka Steiner)**
8. **Imenovanje članov strokovnih komisij Strokovnega sveta Republike Slovenije za šport. (Luka Steiner)**
9. **Seznanitev sveta o zavrženju kazenske ovadbe zoper Draga Balanta. (dr. Boro Štrumbelj)**
10. **Seznanitev z dopisom Zavoda za šport RS Planica o preobremenjenosti mladih športnikov zaradi nestrokovno vodenih tekmovalnih sistemov. (Luka Steiner)**
11. **Obravnava dopisa Letalske zveze Slovenije glede uskladitve pogojev, pravil in kriterijev za registriranje in kategoriziranje športnikov v Republiki Sloveniji z nacionalnim in mednarodnim pravom. (Luka Steiner)**
12. **Vprašanje Rudolfa Majcna glede razvrstitve Budo-borilnih veščin. (Luka Steiner)**
13. **Razno**

***SKLEP 5/40:***

**Člani Strokovnega sveta Republike Slovenije za šport potrjujejo zapisnik 4. redne seje.**

***SKLEP 5/41:***

**Člani Strokovnega sveta Republike Slovenije za šport potrjujejo seznanitev z realizacijo sklepov strokovnega sveta iz prejšnjih sej.**

***SKLEP 5/42:***

**Strokovni svet Republike Slovenije za šport daje pozitivno mnenje k predlogu Pravilnika o povračilu stroškov izobraževanja in usposabljanja vrhunskih športnikov.**

***SKLEP 5/43:***

**Strokovni svet Republike Slovenije za šport daje pozitivno mnenje k predlogu Pravilnika o usposabljanju strokovnih delavcev v športu.**

***SKLEP 5/44:***

**Strokovni svet Republike Slovenije za šport daje soglasje k študijskemu programu Športna rekreacija - prva stopnja, ki dopolnjuje Seznam javno-veljavnih študijskih programov, ki se ne izvajajo več, dajejo pa najmanj izobrazbo, pridobljeno po študijskem programu višjega strokovnega izobraževanja oziroma študijskem programu prve oziroma druge stopnje, oziroma izobrazbo, ki ustreza ravni izobrazbe, pridobljene po študijskem programu višjega strokovnega izobraževanja oziroma po študijskem programu prve oziroma druge stopnje, v skladu z zakonom, ki ureja višje strokovno izobraževanje oziroma zakonom, ki ureja visoko šolstvo.**

***SKLEP 5/45:***

**Strokovni svet Republike Slovenije za šport daje pozitivno mnenje Rokometni zvezi Slovenije k kandidaturi za veliko mednarodno športno prireditev v Republiki Sloveniji -15. Evropsko prvenstvo v rokometu za ženske leta 2022.**

***SKLEP 5/46:***

**Strokovni svet Republike Slovenije za šport za člane delovnih teles oziroma**

* **Razvojno-ekspertne komisije, ki jo vodi oziroma ji predseduje dr. Marko Šibila imenuje: dr. Frana Erčulja, dr. Rada Pišota, dr. Gregorja Juraka, mag. Petra Škerlja in Blaža Perka.**
* **Pravno-administrativne komisije, ki jo vodi oziroma ji predseduje mag. Patrik Peroša imenuje: Polonco Sladič, Ivana Gerjeviča, dr. Meto Zagorc, Sama Koširja, Barbaro Kurner Čad in Klemna Kristana.**
* **Komisije za strategijo športa, ki jo vodi oziroma ji predseduje dr. Franci Petek imenuje: Marka Vavpetiča, Blaža Perka, Štefana Kuharja in Luko Steinerja.**

***SKLEP 5/47:***

**Drago Balent je z dopisom Okrožnega državnega tožilstva v Ljubljani o zavržbi kazenske ovadbe zaradi suma overitve lažne vsebine seznanil Strokovni svet Republike Slovenije za šport.**

***SKLEP 5/48:***

**Dopis Zavoda za šport Planica in MO Ljubljana glede preobremenjenosti mladih športnikov zaradi nestrokovno vodenih tekmovalnih sistemov se odstopi v obravnavo Razvojno-ekspertni komisiji Strokovnega sveta Republike Slovenije za šport.**

***SKLEP 5/49:***

**Strokovni svet Republike Slovenije za šport bo glede predloga Letalske zveze Slovenije odločal v skladu s postopkom, predpisanim za sprejemanje sprememb Pogojev, pravil in kriterijev za registriranje in kategoriziranje športnikov v Republiki Sloveniji.**

***SKLEP 5/50:***

**Strokovni svet Republike Slovenije za šport se je seznanil z dopisom Rudolfa Majcna glede razvrstitve budo-borilnih veščin.**

Zapisala:

mag. Katarina Andlovic

po pooblastilu generalnega direktorja

Luka Steiner

Predsednik sveta